
	Heiti verkefnis eða námsgreinar:
	Hönnun og smíði

	Árgangur:
	3. bekkur
	Námsgrein
	Hönnun og smíði

	Tímabil:
	2026-2027
	Kennarar:
	Eiríkur Már Hansson

	Lykilhæfni:
Eins og segir í Aðalnámskrá er markmið námsins fyrst og fremst að gera nemendur sjálfstæða í verki, stuðla að vinnugleði og virðingu fyrir vinnu, þjálfa einbeitingu, iðjusemi og verkfærni. Í 3. bekk leggjum við áherslu á.....
- Að nemendur öðlist færni í því að saga með útsögunarsög. 
- Að nemendur læri að koma sinni eigin hugmynd í fast form með því að teikna og smíða svo eftir teikningunni. 
- Að nemendur læri að meta gildi góðrar yfirborðsmeðhöndlunar

	Hæfniviðmið:
SEL Hönnun og smíði 3. bekkur 2026-2027 Verklag 
 Verkfæri: Nemandi getur þekkt algengustu verkfæri í trésmíði og getur á einfaldan hátt útskýrt virkni þeirra 
 Vinnuvernd: Nemandi getur beitt líkamanum rétt við vinnu sína. 
SEL Hönnun og smíði 3. bekkur 2026-2027 - Sköpun, hönnun og tækni 
 Vinnuferli: Nemandi getur unnið verkefni frá hugmynd að fullunnum hlut með áherslu á form og útlit.
SEL Hönnun og smíði 3. bekkur 2026-2027 - Menning og umhverfi 
 Endurnýting: sýnt góða nýtingu þeirra efna sem unnið er með 


	Lýsing og kennsluaðferðir:
· Nemendur teikna, hanna og saga út klemmuspjald. Það er spjald með þvottaklemmu til að geyma miða ( til dæmis innkaupamiða eða minnismiða). Spjaldið er síðan pússsað málað og skreytt.
Innlagnir fyrir hópinn, einstaklingskennsla og aðrar þær aðferðir sem þarf til að koma námsefninu til skila.

	Námsgögn: 
· Nemendur saga út klemmuspjald úr krossvið. Hver nemandi teiknar sína hugmynd og breytir þannig hugmynd sinni í fast form. Lögð er áhersla á vönduð vinnubrögð og góðan frágang. Aukaverkefni í samráði við kennara ef tími vinnst til.
	Námsmat/skil á verkefnum:
· Námsmatið er framkvæmt með símati og er nemandanum gerð grein fyrir því jafnóðum eftir því sem kostur er. Við námsmat er litið til þess að nemendur: - Sýni dugnað og vinnusemi. - Sýni vandvirkni. - Séu skapandi - Fari eftir fyrirmælum.

